### NN 11/2022 (26.1.2022.), Odluka o porezima Općine Mihovljan

Općina Mihovljan

118

Na temelju članka 20. stavka 1. i članka 42. Zakona o lokalnim porezima (»Narodne novine« broj 115/16 i 101/17) i članka 39. Statuta Općine Mihovljan (»Službeni glasnik Krapinsko-zagorske županije« br. 11/18, 08/20 i 08/21), Općinsko vijeće Općine Mihovljan na svojoj 9. sjednici održanoj dana 11. siječnja 2022. godine, donijelo je

ODLUKU

O POREZIMA OPĆINE MIHOVLJAN

I. OPĆA ODREDBA

Članak 1.

Ovom odlukom utvrđuju se vrste poreza, visina stope i visina poreza koji pripadaju Općini Mihovljan.

II. VRSTE POREZA

Članak 2.

Općinski porezi Općine Mihovljan su:

1. prirez porezu na dohodak,

2. porez na potrošnju,

3. porez na kuće za odmor,

4. porez na korištenje javnih površina.

Prirez porezu na dohodak

Članak 3.

Stopa prireza porezu na dohodak iznosi 8 %.

Porez na potrošnju

Članak 4.

Porez na potrošnju plaća se po stopi od 3 %.

Poslove u vezi s utvrđivanjem i naplatom poreza na potrošnju za Općinu Mihovljan obavlja Jedinstveni upravni odjel Općine Mihovljan.

Porez na kuće za odmor

Članak 5.

Porez na kuće za odmor plaća se 10,00 kn po jednom četvornom metru korisne površine kuće za odmor na cijelom području Općine Mihovljan.

Poslove u vezi s utvrđivanjem i naplatom poreza na kuću za odmor obavlja Jedinstveni upravni odjel Općine Mihovljan.

Porez na korištenje javnih površina

Članak 6.

Pod javnom površinom smatraju se ulice, trgovi, ceste, putevi, parkirališta, nogostupi, prijelazi, zelene površine, šetališta, igrališta i druge javne površine koje su u vlasništvu Općine Mihovljan, odnosno kojim upravlja Općina Mihovljan.

Članak 7.

Za korištenje javne površine porezni obveznik plaća porez na korištenje javne površine po m2 javne površine i to kako slijedi:

1. za jedan dan po m2 – 55 kuna

2. za mjesečno korištenje po m2 – 100,00 kuna

Visinu poreza na korištenja javnih površina u slučajevima koji nisu predviđeni ovom odlukom (posebne manifestacije i sl.) odredit će načelnik Općine Mihovljan.

Članak 8.

Rješenje o davanju na korištenje i razrez poreza na korištenje javne površine donosi Jedinstveni upravni odjel Općine Mihovljan.

Razdoblje oporezivanja je vrijeme korištenja javne površine, a obračun naplata poreza vrši se u pravilu mjesečno, odnosno dnevno kada se radi o korištenju javne površine na dane, do 30 dana.

Porez na korištenje javnih površina plaća se u roku 15 dana od dana dostave rješenja o utvrđivanju poreza, odnosno do 15 u mjesecu za korištenje javne površine duže razdoblje od mjesec dana.

Članak 9.

Poslove u vezi s utvrđivanjem i naplatom poreza na korištenje javne površine obavlja Jedinstveni upravni odjel Općine Mihovljan.

III. NADLEŽNOST

Članak 10.

Poslove utvrđivanja i evidentiranja, nadzora, naplate i ovrhe poreza iz članka 2. ove Odluke obavlja Jedinstveni upravni odjel Općine Mihovljan, izuzev prireza porezu na dohodak.

Članak 11.

Glede razreza, naplate, žalbe, izvršenja obnove postupka, zastare i drugih postupovnih odredaba pri plaćanju općinskih poreza shodno se primjenjuju odredbe Općeg poreznog zakona, te ostalih važećih pozitivnih propisa.

Kada obveznik poreza dospjeli porez ne plati u propisanom roku, porez se prisilno naplaćuje po odredbama Općeg poreznog zakona, te ostalih važećih pozitivnih propisa.

IV. PRIJELAZNE I ZAVRŠNE ODREDBE

Članak 12.

Odluka o porezima Općine Mihovljan dostavlja se Ministarstvu financija, Poreznoj upravi u roku osam (8) dana od dana njezina donošenja

Članak 13.

Danom stupanja na snagu ove Odluke prestaje važiti Odluka o porezima Općine Mihovljan (»Službeni glasnik Krapinsko-zagorske županije« broj 26/17 i 1/18), te Odluka o prirezu na dohodak Općine Mihovljan (»Službeni glasnik Krapinsko-zagorske županije« br. 53/21).

Članak 14.

Ova Odluka objavljuje se u »Narodnim novinama«, a stupa na snagu prvoga dana u mjesecu nakon mjeseca u kojem je objavljena. Ova Odluka objavit će se i u »Službenom glasniku Krapinsko-zagorske županije«.

Klasa: 410-01/22-01/02
 Urbroj: 2140-23-1-22-3
 Mihovljan, 11. siječnja 2022.

Predsjednik
 Općinskog vijeća
 mr. Silvestar Vučković, dr. vet. med., v. r.